JohanHeinsen/ENO huggingface dataset:
Lolland-Falsters Stifts-Tidende, 1837-11-19
Reisende fra den 8de til den 13de Novbr. 1837. Fra Gaabense til Vordingborg. Med Pakkeposten; Jomfru v. Bergen; Skipper Nielsen; Styrmand Rheinlænder; Forpagter Fibiger; Jomfru Betzer; Cand. Thomsen. Med Personposten: Hr. W. Young; Bygningsinspecteur Kornerup, Kjøbmand Sidenius; Secretair Schouboe; Skovrider Schrøder; Greve Raben; Exam. juris Juul; Hr. Rostrup. Udenfor Posterne: Hs. Excellence Geheime-Conferentsraad v. Krogen; Hofjægermester, Baron Wedell-Wedelsborg; Forvalter Møller og Broder. Fra Vordingborg til Gaabense. Udenfor Posterne: Cand. theol. Holm; Student Holm; Bygningsinspecteur Kornerup, Kjøbmand Vallentin Hertz, Lublin. Med Personposten, Jomfru Zvergius. Med Pakkeposten, Jomfru Petersen, Kjøbmand Kessler; Forpagter Fibiger; Hr. Thomsen. Til Jndsenderen af En skrækkelig Apothekerforseelse!
Lolland-Falsters Stifts-Tidende, 1837-11-19
(Jndsendt.)Man bør vistnok være de Mennesker forbundne, der af sand Kjærlighed til Ret og Sandhed, fremhæve Ting, der hidtil hvilede i Mørke for vort Blik. Man sættes derved i Stand til at dømme rigtigt om en Ting, Kundskaber udbredes - kort sagt, de herlige Følger deraf ere uberegnelige. Men ligesaa vist er det, at Den, som vil udbrede Lys over en Sag, bør selv være rigtig underrettet og samme, thi ellers holder han Publicum for Nar, eller, hvad vel oftere er Tilfældet, at han selv ansees for en Saadan. Dette synes næsten at være Tilfældet med hiin Jndsender, der sans Facons fortæller en lang Historie om en Apothekers skrækkelige Forseelse, ved at have udleveret Lakfernis for Laxativ, som om denne Fortælling var aldeles overeensstemmende med Sandheden, hvilket sikkert ikke er saa, men hidrører fra Kjøberens Distraction. At Jndsenderen mener, at slig Feiltagelse umulig kunde finde Sted hos os Hvor Apothekerne staae paa et saa skjønt videnskabeligt Trind, modsiger jo den gamle Erfarings=Sætning: Hominis errandum est, at imidlertid Feiltagelser i et Apothek særdeles sjældent skee, er vist, ligesom at den pharmacentiske Exammen er skjærpet i en saadan Grad, at den er næsten ligesaa svær som Dansk juridisk Exammen. Laxativsagens Sammenligning med Skrædderdrengens Himmelfart er ret god, jeg kunde næsten sige vittig, men desværre er Fremstillingen aff denne Historie ligesom den om Laxativet fremsat af en Forfatter, der nok veed at Byen hedder Snærpe, men veed ei hvor den snærper hen.
Lolland-Falsters Stifts-Tidende, 1837-11-19
Det var nemlig ikke i Paris, men i Kjøbenhavn, at en Skræderdreng ved Navn Peder Pardon, af en Feiltagelsk kjøbte paa Apotheket istedetfor for 4 s. Hofm. Draaber, for 4 s. Luftballons=Draaber, og efterat have taget disse ind, formodentlig gik til Veirs. - Her var altsaa Skylden hos Drengen, og for saavidt mener jeg, passer denne Comparation meget godt paa Jndsenderens skrækkelige Forseelses=Historie; han har kun begaaet den lille Bommert, at give Personerne i sin Fortælling feile Roller.
Lolland-Falsters Stifts-Tidende, 1837-11-19
Bekjendtgjörelser. At Hr. Professor Thomas Trojel her i Byen, formedelst tiltagende Svagelighed og svækkede Siælekræfter, efter hans Begjæring, af Øvrigheden er sat under Værgemaal, og underskrevne Adjunct O. S. Trojel og Kiøbmand M. C. Mackeprang beskikkede til hans Værger, bekiendtgiøres herved, med Tilføiende at ingen Forpligtelser for Hr. Professoren have forbindende Kraft, naar de ikke af os ere underskrevne og vedtagne. Nyekiøbing paa Falster den 10de November 1837. O. S. Trojel. M. C. Mackeprang.
Lolland-Falsters Stifts-Tidende, 1837-11-19
En god Jern 2 Etages norsk Vindovn er at erholde tilkjøbs. Betalingen kan om det ønskes erlægges efterhaanden, og Liebhaverne ville behage at henvende sig til Adressecontoiret.
Lolland-Falsters Stifts-Tidende, 1837-11-19
Eiendoms=Salg. Ønslev Kirke i Falsters Nørre=Herred med tilhørende Tiende, der staaer for matriculeret Hartkorn 18 Tdr. 3 Skpr. 3 Fdkr. 1/5 Alb. og tiendeydende Hartkorn 231 Tdr. 4 Skpr. 2 Alb, er at erholde tilkiøbs naar Vedkommende som have Lyst at entrere, om Vilkaarene henvende sig enten til Hr. Landsoverrets=Procurator Haagen boende i Klædeboderne Nr. 102 i Kiøbenhavn eller til Undertegnede. Nykiøbing den 13de Novbr. 1837. O. Dahlstrøm, Procurator.
Lolland-Falsters Stifts-Tidende, 1837-11-19
Mandagen den 11te December d. A., Formiddag Kl. 10, afholdes paa Raadstuen en Skiftesamling i Skipper Daniel Klotzes Stervboe, for at Bestemmelsen derunder kan tages, om det paa Stervboestedet gjorte Auctionsbud skal approberes eller forkastes, hvilket i Henhold til Placat 21de April 1824, herved bekjendtgjøres. Nysted Kjøbstads Skifteret den 16de Novbr. 1837. Schwensen.
Lolland-Falsters Stifts-Tidende, 1837-11-19
Auctioner. Den 11te og 12te Decbr. førstkommende bliver afholdt Auction over forskjellige Sorter Favnebrænde saavelsom Udhugst i det Classenske Fider-Commisses Skove, samt over endeel Tørv paa Horrebye og Egede Lyng. Den første Dag holdes Auctionen, paa Corselitze, og den anden ved Mosebye Skovled. Hvilket herved til Liebhaveres Efterretning bekjendtgjøres. Mandagen den 27de denne Maaned om Middagen Kl. 12, bliver i Nyekiøbings Hospital afholdt offentlig Auction over 300 til 400 Tdr. Byg af Stiftelsens Kornbeholdning fra 1837. Conditionerne og Kornvarene ere til Eftersyn hos Hr. Hospitalsforstander Grønbek. Hvilket herved bekiendtgiøres. Nyekiøbings Auctions Contoir, den 18de November 1837. Møller.
Lolland-Falsters Stifts-Tidende, 1837-11-19
Bog-Auction. Onsdagen den 22de dennes, Formiddag Kl. 11, bliver paa Marieboe Raadstue afholdt offentlig Auction over endeel nye æsthetiske, historiske og politiske Skrifter i det tydske Sprog, et Læseselskab tilhørende. En Fortegnelse over disse Skrifter er henlagt til Eftersyn hos Hr. Gjæstgiver Knudsen heri Byen. Marieboe Byfoged-Comptoir, den 11te November 1837. Jørgen Sommer.
Lolland-Falsters Stifts-Tidende, 1837-11-19
Jndkaldelse.
Lolland-Falsters Stifts-Tidende, 1837-11-19
Creditorerne i afgangne Tømmermester Johan Peter Bertels og efterlevende Enkes Lovise Svendsens Boe, indkaldes herved, med tolv Ugers Varsel, at anmelde og bevise deres Fordringer for mig som Skifteforvalter. Nyekiøbing den 11te November 1837. Møller.
Lolland-Falsters Stifts-Tidende, 1837-11-19
Creditorerne i Boet efter afdøde Jndsidderske Jnger Nielsdatter, Enke efter forhenværende Gaardmand Jørgen Henningsen af Killerup, indkaldes herved med 12 Ugers Varsel til at melde og bevise deres Fordringer for undertegnede committerede Skifteforvalter ved Baroniet Guldborgland. Ourebygaard den 16de November 1837. M. Rasmussen.
Lolland-Falsters Stifts-Tidende, 1837-11-21
31te Aargang. Lollands-Falsters No. 135. StiftsTidende. Privilegeret til Forsendelse med de Kongelige Brevposter. Redigeret, forlagt og udgivet af C. F. Tiberland, Procurator. Trykt i Wilhelm Lauds Officin i Nykjøbing.
Lolland-Falsters Stifts-Tidende, 1837-11-21
Udenlandske Nyheder. England. Uenigheden mellem Grækenland, og dette Land vedvarer endnu og næres ved flere Bagateller. Saaledes klages der nu over den Maade hvorpaa den engelske Flaade er bleven modtagen ved Salamis, og at Ministeren v. Rudhard aldeles ingen Notits har taget af Admiralen Hr. Stopford Den engelske Gesandt i Athen har derimod i Forening med den franske og russiske Gesandt erklæret, intet at ville betale af den 3 Serie af det Laan der er contraheret under hine Magters Garantie med mindre Forbedringer i Finantsbestyrelsen bleve foretagne og Renterne regelmæssig betalte, eller fordret, at den græske Regjering skulde modtage Commissairer fra disse Magter, for at undersøge Landets financelle Tilstand. - Under den unge Dronnings korte Regjering ere flere Forandringer indførte i Englands criminelle Lovgivning, fornemmelig sigtende til Jndskrænkning af Dødsstraffenes Anvendelse.
Lolland-Falsters Stifts-Tidende, 1837-11-21
Frankrig. Valgene kunne nu ansees tilendebragte. Af de valgte 456 Deputerede have 309 været Medlemmer af det forrige Kammer, og den nye Tilvært bestaaer saaledes af 137, hvoraf henved 20 tidligere have været Deputerede, 8 ere valgte 2 Gange og Digteren Lamartine endog 3 Gange.
Lolland-Falsters Stifts-Tidende, 1837-11-21
J det Hele vil 146 Medlemmer af det forrige Kammer ikke faae Plads i det nye, og af disse ere 96 faldne igjennem ved Valgene, 23 ere udnævnte til Pairer og 28 ere frivillig traadte tilbage. Om Gyldigheden af 3de Valg vil Deputeret Kammere. komme til at afgive Kiendelse. Blandt de Skrivelser, de Valgte have udstedt til Vælgerne, udmærker sig fornemmelig Advocaten Martins fra Strassburg, den gamle Royard Collards og Odillon Bar rots. Den Første erklærer sig aldeles uforbeholTirsdagen den 210. November 1837. dent for en Radicaler, men siger tillige, at han er en afgjort Forsvarer af Eiendomsretten og en Ven af Orden, dog ikke alene for den Dag idag, men og for imorgen, og for stedse vil han have Orden, eller en Borgen for Fremtiden. At Royard Collard nu i 40 Aar stadigen er bleven valgt til Medlem af Deputeret Kammeret, deri, mener han, ligger et Beviis for at der saavel hos ham, som hos Vælgerne, maa være noget, der i den bevægede forløbne Tid har holdt sig uforandret, og dette Uforandrede, mener han, er en fast Vedhængen til Ret og Retfærdighed og til Moralens evige Love. Odillon Barrots Slutnings=Attring var, at han vilde sætte sin Ære, i ikke at faae noget Embede eller Gunstbeviisning, men at være Landet nyttigt og erhverve sig Borgernes Agtelse. – Jfølge Forslag fra den Deputerede, Arago, har man besluttet at lade den Plads i Deputeret Kammeret, Lafitte i 21 Aar indtog, staae ledig indtil dette Kammerets ædle Medlem atter indtager den. - Fra Africa har Publicum intet andet Nyt erfaret, end de Udnævnelser, hvortil Constantines Jndtagelse skal have givet Anledning. Blandt disse fremhæves her kun Gouverneuren Valles til Marschal og Hertugen af Remours til General=Lieutenant. Om Achmed Ber hedder det snart, at han vil gaae til Jtalien, snart at han vil underhandle med Franskmændene og har meget Haab om atter at blive Herre over sin gamle Residentsstad.
Lolland-Falsters Stifts-Tidende, 1837-11-21
Spanien. Alle Efterretninger herfra skildre Prætendentens Tilstand som i høi Grad slet.
Lolland-Falsters Stifts-Tidende, 1837-11-21
Armeen, der paa det sidste Tog har kæmpet med mange Savn, er svækket og modløs, og den Enighed, som tidligere gav den Overvægten over Christinerne er forsvunden. Mellem Navareserne og Castilianerne hersker megen Skinsyge, og Juntaerne i Navarra have ikke alene erklæret, at de ikke oftere ville tage Deel i noget Tog udenfor deres Land, men endog nægtet at ville huse eller proviantere de Castillianere, som vare fulgte med Prætendenten. De fordre kun Uafhængighed af den spanske Krone og Vedbliven af deres sueros og mene, at kunne forsvare sig selv. Da saaledes Navareserne, Prætendentens fornemste Bundsforvandte, nære Anskuelser, der aldeles ikke staae i Harmonie med hans Ønsker og Forhaabninger, er det begribeligt, at han ikke har modtaget disse Erklæringer med Glæde, og da han mistænker flere af sine Generaler og Ministre for at have foranlediget dette Skridt, ere de deels blevne afskedigede, deels fængslede.
Lolland-Falsters Stifts-Tidende, 1837-11-21
General Espartero, der for Tiden befæster flere Punkter ved Ebro-Floden, for at hindre en nye Jnvasion, har i sin Armees Paasyn straffet Regimentet Segovig, der havde opvakt Oprøret i Hernani og dræbt deres General. Generalens Mordere, 10 i Tallet bleve skudte, alle Officererne erholdt deres Løbepas, hvorefter Regimentet blev opløst, og Mandskabet fordeelt blandt de andre Regimenter. - Den 4de dennes har Dronningen opløst Cortesforsamlingen. Efterat Opløsnings decretet, som var meget kort, var bleven oplæst udbragte General Seogne et Leve for Constitutionen og Jsabella den 11.
Lolland-Falsters Stifts-Tidende, 1837-11-21
Tydskland. Patentet hvorved den hannoverske Forfatning af 1833 er bleven opløst, yder for Tiden rigeligt Stof til Omtale. Man har endnu ikke seet Noget, hvorved dette er bleven forsvaret, men næsten overalt hedder det, at skjøndt man forudsaae med temmelig Sikkerhed at det vilde skee, beklager man dog, at det er skeet. J selve Hannover skal man paa flere Steder have taget den faste Beslutning, ikke at vælge Medlemmer til Stænderforsamlingen efter Forfatningen af 1819. De hannoveranske Anliggender har forøvrigt blottet en betydelig Feil ved Organisationen af det tydske Forbund, thi skjøndt det er Forbundsdagen i Frankfurt, der skal dømme om og hvorvidt Kongens Handlemaade er rigtig, saa er der dog nu, da de sidste Stænder lovnedholdeligen ere opløste, ingen uden Kongen, der er berettiget til at opfordre Forbundsdagen, til at give saadan Kjendelse.
Lolland-Falsters Stifts-Tidende, 1837-11-21
Fædrelandet. Klode Mølle er i disse Dage underhaanden solgt for 7000 Rbd. af Hr. Hansen til Hr. Forpagter Schou til Gundestrupgaard. - Avlsgaarden. Schousgaard er ligeledes solgt af Eieren til Bruuns haabs Klædefabrik for 5900 Rbd. til Hr. Davidsen, junior. - Hovedgaarden Sneumgaard er solgt til Hr. A. Musmann for 15,760 Rbd. r. S.
Lolland-Falsters Stifts-Tidende, 1837-11-21
Næst Kjøbenhavnsposten er der intet af vore Blade, der saa jevnlig har været udsat for en dadlende Critik, som Folkebladet, og seer man Nr. hen til Jndholdet i det Hele, kan det vistnok heller ikke nægtes, at Dadlen som oftest har været forskyldt. Om Skriftcommitteen, der bestaaer af Mænd, som ere meget beskjæftigede med andre Forretninger, imidlertid alene bør bære Dadlen, derom er Publicum ikke istand til at dømme med Bestemthed, da det er ubekiendt med de Artikler, som Skriftcommitteen har nægtet at optage. J eet Tilfælde synes man dog med Føie at kunne dadle Skriftcommitteen, og det er nemlig i dens Fremfærd mod Pastor Børresen, Redacteuren af Bondevennen. Efter hvad denne Mand nemlig nu bekjendtgiør i den berlingske Avis, har han i November f.A. henvendt sig til Skriftcommitteen med Anmodning om, at det vilde anbefale Bondevennen i Folkebladet og gjennem sine Filialer fremme dens Udbredelse i de fjernere Provindser, men først efter 4 Maaneders Venten erholdt han herpaa til Svar, at Repræsentantskabet ikke havde fundet Bladet svarende til Forventning, og at det derfor ikke kunde anbefale eller understøtte dette Foretagende."
Lolland-Falsters Stifts-Tidende, 1837-11-21
Da Bondevennen ogsaa her i Stiftet tæller et ikke ringe Antal Læsere, og Bladet vistnok og i det Hele maa antages at være hensigtsmæssigt udstyret for den Stand, for hvem det nærmest er bestemt, synes her at have været all Anledning for Skriftcommitteen til at understøtte det, især da det jo derved lettere kunne bevirke de Forandringer, den maatte ønske foretaget i det.
Lolland-Falsters Stifts-Tidende, 1837-11-21
Uagtet Kjøbenhavnsposten er, som den siger, af Nogle bleven erklæret for at være altfor juridisk, saa har den dog besluttet at udvide sig i denne Genre fordi den derved mener, at raade Bod paa Savnet af en ny almindelig Lovbog, hvis Udgivelse blev forslaaet i Stænderforsamlingen af Grev Rewentlov, men, som bekjendt, forkastet. J denne Anledning meddeler Kjøbenhavnsposten nogle Domme, der i Aarene 1831 og 1832 ere afsagte i den kongeligt Lands-Over samt Hof= og Stadsret. Det kan vel ikke nægtes at det er gavnligt at Kundskab til Landets Love udbredes, men det synes dog som Kjøbenhavnsposten, ved saaledes at meddele gamle Domme, temmelig fjerner sig fra sit egentlige Øiemed, der maa antages at være, at befatte sig med Dagens Begivenheder, og er det end for Tiden noget stille i vort indre politiske Liv, da kan man dog ikke vente at denne vil vedvare længe.
Lolland-Falsters Stifts-Tidende, 1837-11-21
Til den sidste juridiske Exammen for Ustuderede havde 14 Personer indstillet sig, af hvilke 11 erholdt Caracteren Beqvem, og 3 Ei ubeqvem. En af Candidaterne havde allerede tidligere underkastet sig Exammen; saa at det hele Antal af nye Candidater kun var 13. Det sees heraf hvor betydeligen Antallet af de danske Jurister aftager, da der tidligere i Almindelighed har indstillet sig hvert Halvaar imellem 25 og 30 Personer til Examen. (Kbhpst.)
Lolland-Falsters Stifts-Tidende, 1837-11-21
Kiel. Foranlediget af det herværende Raads og Borgerskabets Klage over at Varer, der førtes fra et Huus til andet inden i Byen bleve anholdte af Toldvæsenet, har General=Toldkammeret under 4de Novbr. meddeelt, at det allerede den 30te Sptbr. har udstædt Ordre til at ophøre med slige Anholdelser.
Lolland-Falsters Stifts-Tidende, 1837-11-21
Nykjøbing. Det vil sikkerligen ikke være uden Jnteresse for en Deel af Stiftets Beboere, at komme til Kundskab om, at der i Saxkjøbing for privat Regning er indrettet et russisk Dampbad, efter den nyeste Opfindelse, hvilket er forsynet med alt fornødent Jnventarium, og af Sagkyndige er befundet at tilfredsstille enhver Fordring, som kan gjøres til en saadan Jndretning. Eieren, der egentligen kun har indrettet det, som det sikkreste Middel til hans syge Kones Helbredelse, skal, efter hvad vi have erfaret, være villig til ogsaa at overlade Andre Brugen deraf imod den moderate Betaling af 3 Mk. for hvert Bad.
Lolland-Falsters Stifts-Tidende, 1837-11-21
Blandet. J Washington befinder sig for Tiden 150 Jndianere bestaaende af Høvdinger, Krigere og Spaamænd samt deres Hustruer. Øiemedet af deres Komme er at afslutte en Tractact med Præsidenten om Salget af nogle Lande, og de ere derfor blevne modtagne med Udmærkelse. Ved den første Sammenkomst med Præsidenten tillagde en af de Ældste Præsidenten Navnet af den lille Ræv. For at fordrive Tiden for dem, førte man dem paa Theatret, hvor de i den Grad bleve fortryllede af en Skuespillerinde, Miss Nelson, at en Høvding, som et Tegn paa sin Hyldest, tilkastede hende sin af Fjeder bestaaende Hovedprydelse. Da derpaa Skuespillerinden senere viste sig prydet med dette Hovedsmykke, steeg Enthusiasmen til det høieste og flere af Høvdingerne ilede op paa Theatret, hvor Skuespillerinden uddeelte sine Fjeder blandt dem. Nu begyndte alle at tilkaste Miss Nelson Stykker af deres Paaklædning, og Publicum havde sikkert faaet Jndianerne at see aldeles nogne, dersom ikke Mis Nelson overeensstemmende med Stykkets Bestemmelse pludselig var forsvunden i en Skye.
Lolland-Falsters Stifts-Tidende, 1837-11-21
Fra Shetlands Øerne har Dronning Victoria faaet tilsendt en Foræring af strikkede Handsker og Strømper. De ere af Lammeuld strikkede med Hænderne, men saa fine, at et Par Strømper uden Vanskelighed kan trækkes igjennem den mindste Fingerring.
Lolland-Falsters Stifts-Tidende, 1837-11-21
Et Sveitser=Blad fortæller at en Hr. Gutzwyller havde udfordret en tydsk politisk Flygtning ved Navn Dr. Herold. De begave sig begge, og Førstnævnte endog forsynet med Læge, paa fransk Grund, men da de ikke kunne blive enige om Valget af Vaabnene, fordi den ene ikke ønskede at blive stukket og den anden ikke at blive hugget, blev der Jntet af Duellen, og Heltene vendte i god Behold tilbage.
Lolland-Falsters Stifts-Tidende, 1837-11-21
Skibs= og Handelsefterretninger. Ved en kongelig Svensk Anordning af 2den de, er Jndførselen fra Udlandet af Byg og Havre til Kongeriget Sverrig i indeværende Aar og til den 15de Mai næste Aar tilstedet imod Erlæggelsen af den ved Anordningen af 24de Januar 1835 bestemte Indførselstold, samt af de øvrige nu bestaaende Afgifter.
Lolland-Falsters Stifts-Tidende, 1837-11-21
Jfølge en Anordning af samme Dato kunne Kartofler fra nu af indtil Julii Maaneds Udgang næste Aar fra udenrigske Steder aldeles told- og afgiftsfrit indføres til Sverrig, (til Norge indtil Juni Maaneds Udgang). - Den 15de Novbr. har Klædefabriqueur Aron Ahronsson opgivet sit Boe til Skiftebehandling.
Lolland-Falsters Stifts-Tidende, 1837-11-21
Befordringer og Afgang. Sognepræst for Vilsted, og Vindblæs Menigheder i Viborg Stift, L. Blicher, til Sognepræst for Sønderholm, Nørholm og Freilev Menigheder i samme Stift; Cand. theol. C. B. Pleoner, til ordineret Catechet og første Lærer ved Borgerskolen i Nibe; Cand. theol. C. D. Fog, til Capellan pro persona for Vemmetofte Klosters Menighed i Sjællands Stift; Cancellist under Cancelliet, Cancelliesecretair P. Feddersen, til Contoirchef og Departementssecretair i Collegiets 3die Departement; Cand. juris F.J. K. Petersen, til Copiist i Brandforsikkringscontoiret under Cancelliet; hidtilværende Regjeringsraad ved Gouvernementet i Tranqvebar P. Hansen, der er udnævnt til fra 1ste Mai 1838 at være Chef for Establissementet Frederiksnager, til virkelig Etatsraad; Advocat J. D. Harders, til Sognefoged og Skriver i Albersdorf i Landskabet Sønder-Ditmarsken; Huusfoged i Kiel og Cronhagen Amter, Hoffmann, i Naade entlediget; Fuldmægtig ved Øresunds Toldkammer J.N. Andersen, beskikket til Controlleur i Passkriver-Contoiret. ved bemeldte Toldkammer; Controlleur ved Toldgrændsen mellem Nørre-Jylland og Slesvig, Lieutenant C. C. N. Møller, til Told- og Consumtions=Overbetjent i Helsingøer; Copiist C. F. Schmidt Phiseldeck til Fuldmægtig under Collegiet; hidtilværende constitueret Lærer ved Sorøe Academies Skole Cand. theol. S. C. Hagen, samt Cand. philos. F. C.C. Birch, beskikkede til Adjuncter ved bemeldte Skole. Som Tillæg til den i Collegial=Tidenden Side 878879 meddeelte Beretning om Hellenæs Sognekald bemærkes, at der ingen Oplysning haves om, at Præsten er berettiget til den Brænde udviisning af Frederiksgave Skov, som han hidtil har nydt, ligesom og Vedkommende paa Godsets Vegne ikke have villet erkjende en saadan Rettighed. Om Secter.
Lolland-Falsters Stifts-Tidende, 1837-11-21
Jndsendt.) Det er meget beklageligt, at vi Lærde ofte ere udsatte for Vildfarelser; endog Religionens Lærere ere dette Vanheld underkastede, thi ellers var det ikke muligt, at der gaves Secter iblandt os; Apostelen Peder klager allerede derover. 2 Perr. 2, 1. Denne Omstændighed skaffede ogsaa Paulus megen Uleilighed og Bekymring. Ap. G. 24, 514. 2 Tim. 2,23, o. fl. St. Man kan ikke andet end finde det meget besynderligt, at en lærd Mand i vore Dage kan komme i en uelskværdig Jver over at det Parti, hvortil han hører, er blevet benævnet med en Sect, idet han anseer dette Ord, som skulde det tilkiendegive nogen Haan. Manden har feilet, men erfare, hedder det, humanum est. Sect er ikke noget Haanord. Vi høre alle til en eller anden Seet; Ordet kommer ikke af seco, jeg skiærer, men af seqnor, jeg følger, og Nogen maae de fleste af os skrøbelige Mennesker dog følge, da vi sielden kunne ganske gaae efter vort eget Hoved. Her hos os hører Enhver til en af den christelige Religions Secter, naar han ikke en Jøde eller Jndifferentisk, og selv i sidste Tilfælde antager han dog gjerne noget af en Seets udvortes Form. Selv de Christne ere en Sect af Monetheismen, udenfor hvilken der egentlig ikke kan gives en Religion.
Lolland-Falsters Stifts-Tidende, 1837-11-21
Det er Skade, at vor lærde og smagfulde Sproggrandsker, Jst. Rd. Chr. Molbeck ikke har anført Ordet i sit Lexicon, thi saa kunde der henvises til denne Autoritet. J Mangel deraf maae vi da tage vor Tilflugt til Cicero, Qvintilianus og Plinius, og hos dem see vi aldrig Sect anvendt i nogen ond Betydning, men omtrent eenstydig med Parti, Leveart. Cic. in Vers 5, 70 & ad Brut, ep. 3. Qvintil. 1.1, 10. Plin, paneg. c. 45. f. Liv. hist. 29, 27. Finder man ikke disse Citationer af classiske Skribentere tilstrækkelige, saa kunne vi endnu raadspørge os med adskillige af Kirkefædrene Vi finde Ordet ikke just hyppigen brugt. Det hedder hos Prudentius: Generosa Christi secta nobilitat viros.
Lolland-Falsters Stifts-Tidende, 1837-11-21
Hos Tertullianus i hans Apol. c. 39 & 40 findes Dei secta og Christiana secta om den christelige Religions rettroende Bekiendere. Altsaa er der ingen skiellig Grund til at sættes i vredeliJver, fordi man kaldes Tilhænger af en Sect, thi dette har nok længe været Tilfældet med de Fleste og Vedste iblandt os, og medrette gjør man i det borgerlige Liv kun lidet af dem, som ikke høre til noget Parti. En anden Sag er det, naar der tales om Sectiver: derved forstaaes altid noget slet og farligt: derved sigtes til de Personer, der tale haanligen om Alle, der i dunkle Dogmata have en anden Mening end den høirøstede Taler, og som ved snedige Kunster eller Trufler søge at forstærke deres Parti Det er denne pharisæiske Adfærd, som let fænger, idet den forvilder og forfører den uvidende Almue. Jeppe Velling, Klokker.
Lolland-Falsters Stifts-Tidende, 1837-11-21
Bekjendtgjörelser. Hr. Obel anmodes om snarest muligt at afhente og betale hvad han hos mig har bestilt trykt. Nykjøbing paa Falster, den 24 Novbr. 1837. W. Laub.